kardosdrur/scandi-wiki huggingface dataset:
Darth Maul

Darth Maul er en person i Star Wars-universet. Han er desuden en sith-herre, der blev oplært af Darth Sidious, og er blevet oplært til at hade og bruge den mørke side af Kraften. Maul er også en af de første sith-herrer der afslørede sig i mange tusinde år, og her følger således citatet:

"At last we will reveal ourselves to the Jedi. At last we will have revenge."

Der oversat betyder "Endelig skal vi afsløre os selv for Jedierne. Endelig skal vi have vores hævn".

Darth Maul var en zabrak fra Iridonia. Selvom han intet husker fra sin barndom,(dog at hans far blev dræbt af jedi rider b,golda ramten )eller hjemsted eller om hans familie, foreslås det at hans oprindelige navn var Khameir Sarin.

Eksterne henvisninger 

Star Wars-personer
Jedier
Fiktive skurke
Hans Christian Hansen

Der findes flere personer med navnet Hans Christian Hansen:

 Christian Hansen (arkitekt) (1803-1883) – dansk arkitekt (Hans Christian Hansen)
 Peter Hansen (journalist) (1840-1905) – dansk journalist og litteraturhistoriker, kendt som P. Hansen (Hans Christian Peter Hansen)
 H.C. Hansen-Kartofte (1843-1928) – dansk politiker, medlem af Landstinget
 Hans Christian Hansen (arkitekt) (1901-1978) – dansk arkitekt
 H.C. Hansen (1906-1960) – dansk statsminister (Hans Christian Svane Hansen)
 Hans Christian Hansen (Fremskridtspartiet) (1930-2016) – dansk politiker, medlem af Folketinget for Fremskridtspartiet
 Hans Christian Hansen (forfatter) (født 1949) – dansk børnebogsforfatter
 Hans Christian Hansen (sociolog) (født 1951) – dansk sociolog, forfatter og redaktør
Dagobah

Dagobah er et solsystem og en planet i Star Wars-universet. Man kender kun til denne ene planet i systemet, og ligger mere end 50.000 lysår fra galaksens kerne. Derfor var det også et passende sted for Yoda at flygte til. Han er ligeledes også den eneste kendte beboer på Dagobah. Yoda bliver dog opsøgt af Luke Skywalker i The Empire Strikes Back.

Overfladen af planeten Dagobah, er sump, med ca. 8% vand.

På Dagobah er der mest af den lyse side, men der er en grotte på planeten hvor den mørke side er meget stærk. det er der hvor Luke bliver sendt ind i episode 5.

I spillet star wars the force unleashed 2, tager Galen Marek eller som han hedder som sith lærling Starkiller også til planeten, for at finde sig selv, efter at være blevet forrådt af sin mester Darth Vader.

 

Star Wars-planeter
Søren Bald

Søren Bald (født 3. december 1940) er tidl. højskoleforstander og fra 2001 til september 2009 landsformand for Det Radikale Venstre..

Bald er uddannet folkeskolelærer og senere cand.mag. i samfundsfag og historie fra Københavns Universitet. Efter endt uddannelse arbejdede han som underviser ved Hærens Officersskole, Søværnets Officersskole og Forsvarets Civilundervisning. En periode var han adjunkt på Christianshavns Gymnasium, indtil han i 1982 blev forstander for Krogerup Højskole. Den stilling forlod han i 2001.

Sideløbende havde han forskellige tillidsposter i den lokale radikale kreds- og lokalforening. Fra 1990-1995 var han bestyrelsesmedlem i Foreningen for Folkehøjskoler og fra 1995 til 1999 formand for samme.

I 1994 stiftede han Foreningen Brevklubben, som i samarbejde med Godskesens Realskole har været banebrydende indenfor interkulturel ungdomskultur mellem Danmark og Østeuropa.

Kilder 
 Homo politicus, Weekendavisen 16. april 2003

Politikere fra Det Radikale Venstre
Skolefolk fra Danmark
Alderaan

Alderaan er en planet i Star Wars-universet. Navnet menes at være en differentieret fra stjernen Aldebaran.

Geografi 
Alderaan ligger mindre end 5.000 lysår fra Star Wars Galaksens kerne. Planetens overflade domineres af græs- og bjergområder, diameter 5500 km. Alderaan er desuden hjemplanet for noget af det mest kendte dyreliv i Star Wars-universet, så som racerne nerf og thranta. Byerne på Alderaan er bygget med stor omhu, for på bedste måde at beskytte, og ikke beskadige, naturen. Hovedstaden på planeten hedder Aldera og er bl.a. kendt for sit universitet. Alderaan er prinsesse Leia Organas hjemplanet. Planeten ender med at blive sprængt i luften af den første dødstjerne i filmen  Star Wars Epiode IV: A New Hope.

Politik 
Alderaan går ind for fredelige forhandlinger, når konflikter opstår – og befolkningen værdsætter deres deltagelse i senatet. Selvom Alderaans politik og samfund er overvejende demokratisk, blev planeten anført af et monarkisk overhoved. Monarkerne får tildelt titler og navne som "Prins", "Prinsesse", "First Chairman" eller "Viceroy". Bail Organa var leder af Alderaan, da planeten blev destrueret.

Efter ordre fra Grand Moff Tarkin blev Alderaan sprængt i stykker i A New Hope, for at demonstrere for den på det tidspunkt tilfangetagne Prinsesse Leia, hvor kraftig Dødsstjernen var. Ca. 60.000 beboere overlevede, fordi de ikke befandt sig på planeten på det tidspunkt. Mange flyttede til New Alderaan – og håbede de kunne skabe den samme idyl og skønhed, som var på Alderaan.

Kultur 
Befolkningen på Alderaan er meget idyllisk og værdsætter kunst, arkitektur, digte, sange og skuespil. Efter planeten blev sprængt i stykker i A New Hope, forsøgte de ca. 60.000 overlevende at skabe New Alderaan, der igen skulle frembringe den skønhed der var på Alderaan før destruktionen.

Eksterne henvisninger 
 Location: Alderaan – fra StarWars.com Databank
 Om Alderaan fra Star Wars-Guiden 

Star Wars-planeter
Individ

Biologisk er individet en betegnelse for et medlem af en art. Individer kan både være en- og flercellede organismer, og kan både være solitære og leve i grupper.

Ved et individ i filosofien (lat.: udelt, udeleligt) forstår man et levende væsen med bevidsthed, ønsker, behov og rettigheder. 

Overvejelser om individets rettigheder og pligter udgør en stor del af faget filosofi, og spørgsmål om individet diskuteres hyppigt inden for samfundsvidenskaben, humaniora og til dels naturvidenskaben.

Referencer

Se også 

 Individualisme
 Individuation (psykologi)

Filosofi
Biologi
Psykologi
Socialvidenskabelige begreber
Palynologi

Palynologi er en metode til at bestemme alderen af en bjergart. Palynologien beskæftiger sig med studiet af nutidigt og fossilt organisk materiale, der ikke påvirkes af almindelige syrer og derfor bliver tilbage ved syrens nedbrydningen af andre kemiske dele af en bjergart. Til denne kategori hører f.eks. pollen, sporer, dinoflagellatcyster, træ- og ravstumper.

Udtrykket palynologi blev introduceret af Hyde og Williams i 1944 efter korrespondance med den svenske geolog Ernst Valdemar Antevs (1888–1974) i et af de første tidsskrifter omhandlende pollenanalyse, Pollen Analysis Circular.

Palynologi indeholder elementer fra mange forskellige videnskaber – for eksempel geologi, geografi, biologi og palæontologi. Palynologi anvendes også indenfor mange forskellige videnskabelige discipliner. Geologer daterer formationer og sedimenter. Indenfor studiet af klimaændringer kan palynologi bestemme en given fortidig vegetation eller marine phytoplanktonforekomster i et område. På grundlag af disse oplysninger kan man få en ide om klimatiske forhold i en given fortidig periode. Videnskaben anvendes også i efterforskninger af gerningssteder, samt i studier af allergier, f.eks. høfeber.

Kilder/Henvisninger 
 GEOLOGI – Nyt fra GEUS 

Geologi
Palæontologi
Botanik
Grev Dooku

Grev Dooku er en fiktiv person i Star Wars-universet. Han spilles i Star Wars Episode II: Klonernes angreb og Star Wars Episode III: Sith-fyrsternes hævn af Christopher Lee. Han levede fra 102 BBY til 19 BBY. Han var oprindeligt en Jedi, men blev fristet til den mørke side af Darth Sidious. Bl.a. bliver han fristet fordi han er frusteret over Senatets dårlige funktionalitet, og fordi Jedi-rådet ofte benægtede at skride til vigtige handlinger (pga. deres principper). Ydermere er Qui-Gon Jinns død i Star Wars Episode I: Den usynlige fjende med til at føre ham til den mørke side.

Han har en gennemgående skurkerolle i den animerede tv-serie The Clone Wars (2008) med Niels Weyde som den danske stemme.

Eksterne henvisninger 

Jedier
Fiktive skurke
Religionsfilosofi

Religionsfilosofi betegner filosofiske overvejelser om religion. Traditionel vestlig religionsfilosofi handler især om forholdet mellem Gud, menneske og verden. Religionsfilosofien trækker på filosofiske diskussioner og argumenter fra både erkendelsesteori, metafysik, etik og politisk filosofi.

Religionsfilosofiske emner 
Kendte spørgsmål fra traditionel religionsfilosofi er:
 Teodicéproblemet: Hvis Gud virkelig er almægtig, alvidende og algod, hvorfor findes der så så meget ondt i verden? 
 Problemet om den fri vilje og guddommelig forudbestemmelse: Hvis Gud er almægtig og har forudbestemt alt, hvordan kan mennesket så have en fri vilje og drages til ansvar for sine handlinger?
 Gudsbeviser: Kan man bevise Guds eksistens? (se f.eks. det ontologiske gudsbevis og Thomas Aquinas' gudsbeviser)

En anden stærk tradition inden for religionsfilosofien er religionskritikken. Kendte navner er her David Hume, Friedrich Nietzsche, Karl Marx, Sigmund Freud og de såkaldte ny-ateister som f.eks. Richard Dawkins, Daniel Dennett, Christopher Hitchens og Sam Harris.

Religionsfilosofi, religionsvidenskab og teologi 
Religionsfilosofien kan være orienteret mod to typer af overvejelser, nemlig den empiriske religionsvidenskab og teologien:

 Religionsfilosofi i forlængelse af den empiriske religionsvidenskab ser religion som en menneskelig ytring i psykologisk, social og historisk forstand. De filosofiske spørgsmål her drejer sig f.eks. om hvad der kendetegner religion, om religionens virkninger og værdi for individ og samfund, om religion i det offentlige rum, og om intelligent design.
 Religionsfilosofi i forlængelse af teologien overvejer religiøse grundspørgsmål med udgangspunkt i den måde de er formuleret på i de religiøse traditioner. Traditionelt har der været fokus på kristne og andre teologiske systemer og interessen har samlet sig om f.eks. teodiceproblemet, problemet om viljens frihed over for guddommelig determination, muligheden af mirakler og gudsbeviser. Nyere religionsfilosofiske diskussioner inddrager dog også filosofiske spørgsmål der tager udgangspunkt i f.eks. karmaloven, reinkarnation, og det at religiøse traditioner kan modsige hinanden samtidig med at de hver især gør krav på sandhed.
 
Religionsfilosofi er dog en selvstændig disciplin. Den adskiller sig fra religionsvidenskaben ved at være åbenlyst normativ. Dette vil sige at dens mål er at afgøre spørgsmål om sandheden og værdien af antagelser og praksisformer i religiøse traditioner. Den adskiller sig også derved at dens grundlæggende metoder er klassisk begrebsanalyse (omend den trækker på empirisk viden hentet fra religionsvidenskab, kulturhistorie, kognitionsforskning mv.).
 
Religionsfilosofien adskiller sig fra traditionel teologi ved ikke i udgangspunktet at antage at der er én eller flere religiøse traditioner der er værdifulde eller sande og ved at rette interessen mod religiøse traditioner bredt.

Religionsvidenskab
Teologi
Filosofi
Geonosis

Geonosis er en planet i Star Wars. Planeten er med i filmen Attack of the Clones hvor den er opholdssted for separatisternes ledere. På Genosis findes der også nogle af de fabrikker, hvor separatisterne producerer deres kampdroider.
Geonosis er befolket af geonosianere, som er ca. 1,7 meter høje, insektlignede væsner med vinger.

Det er også på Geonosis at kampen imellem milliarder af kampdroider og mange jedier finder sted, efter at Obi-Wan Kenobi, Anakin Skywalker og Padme er blevet taget til fange af Grev Dooku.

Star Wars-planeter
Teenager

En teenager er en person i alderen 13 til 19 år, som står mellem at være barn og voksen. Udtrykket stammer fra engelsk, hvor tallene fra 13 til 19 ender på "teen". Teenagealderen er kendt som meget problematisk for både teenagere og deres forældre og  medfører ofte  humørsvingninger og  brug for masser af søvn.	

Begrebet blev opfundet i 1950'erne, hvor den stigende velstand i Vesten medførte en længere periode mellem barndom og voksenliv, som de unge brugte på at uddanne sig i. 

Ungdom
Naboo

Naboo er en planet i Star Wars-universet. Bl.a. Palpatine, Jar Jar Binks og Padmé Amidala stammer fra Naboo. På Naboo finder man også undervandsbyen Otoh Gunga. Beboerne hedder Naboonesere.

I en række år var Padmé Amidala dronning over Naboo, og efter hendes regerings periode reprensenterede hun planeten i senatet
Handelsføderationen blokerer i The Phantom Menace for alt trafik og handel, fra og til Naboo. Efterfølgende indleder de en illegal invasion efter ordre fra Darth Sidious.

Naboo fungerer også som skjulested for Padmé Amidala og Anakin Skywalker i Attack of the Clones.

Star Wars-planeter
Alliancen af Liberale og Demokrater for Europa (parti)

Partiet Alliancen af Liberale og Demokrater for Europa (ALDE) (engelsk: Alliance of Liberals and Democrats for Europe Party) (indtil 10. november 2012 Europæisk Liberal Demokratisk og Reformparti-ELDR) er en europæisk partiorganisation, der samler en række nationale europæiske partier med fælles liberale, socialliberale, demokratiske og reformorienterede idealer og fungerer som et forum for koordination af medlemspartiernes politik. 

I Europaparlamentet indgår partiet i parlamentsgruppen Gruppen Forny Europa (på engelsk Renew Europe), der er den tredjestørste politiske gruppe i parlamentet med 101 medlemmer.

ALDE har 70 liberale demokratiske partier som medlemmer fra medlemsstaterne i Den Europæiske Union og den sydøstlige del af Europa. Medlemskabet af ALDE består udover medlemspartierne af tilknyttede partier og individuelle medlemmer.

I Danmark er partierne Det Radikale Venstre og Venstre medlemmer af ALDE. 

ALDE har ungdomsorganisationen LYMEC (Liberal and Radical Youth Movement of the European Union). I Danmark er Radikal Ungdom, Venstres Ungdom og Danmarks Liberale Studerende medlemmer.

Præsidenter 

 1978–1981:  Gaston Thorn
 1981–1985:  Willy De Clercq
 1985–1990:  Colette Flesch
 1990–1995:  Willy De Clercq
 1995–2000:  Uffe Ellemann-Jensen
 2000–2005:  Werner Hoyer
 2005–2011:  Annemie Neyts-Uyttebroeck
 2011–2015:  Graham Watson
 2015–2021:  Hans van Baalen
 2021-

Struktur

Bureau 
Dag til dag ledelsen af partiet ALDE bliver foretaget af bureauet. Medlemmerne af bureauet er::

Medlemmer

Referencer

Eksterne henvisninger 
 European Liberal Democrat and Reform Party
 LYMEC

Liberale partier
Politiske partier i Europa
Butsnudet frø

Den butsnudede frø (Rana temporaria) er en semi-akvatisk padde af familien Ranidae, som lever i store dele af Europa. Det er den mest almindelige frø i Danmark, hvor den findes over det meste af landet, men den mangler dog i Sydfynske Øhav, på Endelave, Sejerø, Læsø, Lolland, Falster, Møn og Bornholm. 

Den butsnudede frø er fredet ligesom alle andre danske padder.

Begge køn bliver 5-10 cm lang, kroppen er robust, og set fra oven nærmest pæreformet. Den butsnudede frø kan forveksles med den spidssnudede frø. Det eneste sikre kendetegn er, at fodrodsknuden på den spidssnudede frø er højere og mere sammentrykt end hos den butsnudede frø.

Referencer

Eksterne henvisninger 

Egentlige frøer
Danmarks padder og krybdyr
Individuation (psykologi)

Individuation (individuations-processen) er et begreb som Carl Gustav Jung indførte i forbindelse med psykologien, som betegnelse for menneskets udviklingsproces. Det er en betegnelse for en selvvirkeliggørelse, en personlig udvikling i ordets egentlige betydning.

Det er dog ikke Jung der har skabt begrebet.

Formålet med individuationen er, at mennesket skal blive sig selv, at finde ind til sin egen indre personligheds-kerne. Det ikke er det samme som at fastslå, at det skal blive selvisk. Det er netop karakteristisk ved mennesker, der gennemgår en individuation, at de bliver mere sociale og medmenneskelige. "Individuation lukker ikke verden ude, men ind", siger Jung.

Jeg'ets erfaringer af Selvets helhed, er det endelige mål med individuationsprocessen.

Processen kan ofte tage sin begyndelse midt i livet (midtvejskrise eller Lebenswende), og fordrer et langvarigt, aktivt og ikke altid behageligt arbejde af personen. Impulsen til at starte en sådan proces kan være følelsen af at have "mistet sig selv", angst og forvirring i hverdagen.

I løbet af individuationsprocessen vil personens Jeg blive konfronteret med, og få bevidstgjort, psykens forskellige sider: personaen, skyggen, modsatkønnetheden, arketyperne til en kontakt med eller erfaring af Selvet.

En måde at arbejde med denne proces vil være et intensivt arbejde med sine drømme.

Se også 
 Carl Gustav Jung
 Drømmetydning
 Arketype
 Jeg'et
 Skyggen
 Personaen
 Selvet

Psykologi
Jungs psykologi
Amerikansk oksefrø

Den amerikanske oksefrø (Rana catesbeiana) er en frø. Den når en længde på 9-20 cm. Den lever i Nordamerika og er kontinentets største frø. Den lever i vand.

Egentlige frøer
Figurspil

Figurspil er spil der inkluderer to eller flere spillere der hver især spiller med et antal figurer. Figurerne er som oftest historiske og spillene er ligeledes med udgangspunkt i historiske situationer. Figurerne omtales ofte som tinsoldater.

Figurspil kendes også fra de populære Warhammer-spil fra Games Workshop. Essensen i figurspil er at spillerne hver især styrer en deling soldater i forskellige perioder og verdener og skal opfylde bestemte mål. Spillene er oftest af militær natur, med enkelte undtagelser (som f.eks. Blood Bowl som er et voldeligt sportsspil i en fantasy-verden), og giver spillerne muligheden for at benytte sig af strategiske og taktiske løsninger for at opnå et mål.

Der findes utallige måder at spille det på, men fælles for alle figurspil er, at de kræver brugen af små tinsoldater, som er kendt allerede tilbage i 1700-tallet og måske endda tidligere end det.

Oftest benytter man sig af terninger til at give et variabelt udfald af en given træfning, men de systemer, der bliver brugt kan også spænde sig over at benytte sig af tabeller, kort og endda at skyde små plastikkugler efter figurene.

Man mener at figurspils regler har to mulige steder, hvorfra det tager sin begyndelse. Det menes, at den tyske hær gjorde brug af et sæt regler med terninger og andre af de ting, som kendes fra moderne figurspilsregler (deriblandt terræn, morale, effektivitet). Spillet blev ganske enkelt kaldt "Kriegsspiel" og blev brugt til at træne officerer i taktik og strategi.

Et andet sted, som man er mere sikker på, er forfatteren H.G. Wells' Little Wars som er et simpelt sæt regler til at udkæmpe krig med de tinsoldater som man kunne købe i 1900-tallet. Efter sigende skulle H.G. Wells selv have spillet dette spil ved flere lejligheder.

De oprindelige regler for rollespillet Dungeons and Dragons udsprang af figurkrigsspil tilpasset et fantasy-miljø.

Brætspil
Tulku Urgyen Rinpoche

Tulku Urgyen Rinpoche (født 1920, død 13. februar 1996) er en tibetansk buddhistisk mester inden for dzogchen-traditionen. Han var kendt for at være meget lærd og meget kompetent. Han havde et nærtstående forhold til bl.a. den 16. karmapa.

Han har 4 sønner, der alle i dag underviser indenfor den tibetansk buddhistiske tradition, primært nyingma-linjen. Den ældste Chokyi Nyima Rinpoche, er åndelig vejleder for et buddistisk refugium på Helgenæs.

Blandt hans bøger er:
 As it is Vol. I og II.
 Rainbow Painting
 Vajra Speech
 Repeating the words of the buddha (på dansk "Når skyerne forsvinder")

Der er for nylig udkommet en erindringsbog om ham: Blazing Splendor.

Referencer 

Buddhister
Personer fra Tibet
60 (tal)

60 (tres, tresindstyve) er et heltal og det naturlige tal, som kommer efter 59 og efterfølges af 61.

I daglig tale kaldes tallet tres på dansk. Det er en forkortelse af formen tresindstyve, hvilket afslører at tallet oprindeligt har hørt til et talsystem med grundtallet 20. Tresindstyve kan opløses fra gammelt nordisk sprog til tre sinde tyve, hvor sinde betyder gange.

Tres er ligeledes det samme som 3 snese eller 5 dusin. I gamle danske målebetegnelser udgør 60 stykker en skok.

Som ordinaltal har det formen tresindstyvende. Som romertal skrives det LX.

60 er sammen med 80 det eneste tal over 12, der på dansk kun består af én stavelse.

I matematik 
Tres er et sammensat tal med divisorerne 1, 2, 3, 4, 5, 6, 10, 12, 15, 20, 30, hvilket også gør det til et højt sammensat tal. Eftersom 60 også udgør summen af tallets unitære divisorer (tallet selv ekskl.), er det et unitært fuldkomment tal.
Tallet er desuden deleligt med summen af sine cifre i titalssystemet, hvilket gør det til et Harshad-tal. 60 er det mindste tal, der er deleligt med alle tallene fra 1 til 6. (Der findes ikke et mindre tal som er deleligt med tallene 1 til 5).

Tallet 60 er summen af et par primtalstvillinger (nemlig 29 + 31), ligesom det er summen af de fire på hinanden følgende primtal: 11 + 13 + 17 + 19.

I et normalt (euklidisk) rum er hver af de tre vinkler i en ligesidet trekant 60 grader, tilsammen altså 180 grader.

Det babylonske talsystem havde et grundtal på tres. Et sådant talsystem kaldes et sexagesimalt talsystem. En rest heraf er delingen af en grad i 60 (bue)minutter, og af et minut i 60 (bue)sekunder.

En sexagesimal cyklus spiller en rolle i kinesisk talbehandling og numerologi.

I Satire og sort humor 
Tres er så at sige et magisk tal indenfor sort humor og komik. Det bruges blandet andet af satiregrupperne Casper & Mandrilaftalen og Alexanderband.
Det er meget svært at finde en egentlig grund til dette, men sort humor er jo også, når ting på ingen måde giver mening, men stadigvæk er sjove.
Tallet 60 er også det man vil kalde et universal tal/ord i den sorte humor. F.eks er det et tal man hurtigt kan sige hvis man ikke har noget modsvar. I Casper og Mandrilaftalen er 60 f.eks ofte brugt hvis de ikke har et specifikt tal at bruge i deres sketches

Andet 
60 betyder også:

 atomnummeret for grundstoffet neodym, der hører til lanthaniderne
 ved måling af tid: Antallet af sekunder i et minut, og antallet af minutter i en time.
 i geometri: Antallet af sekunder i et minut, og antallet af minutter i en grad.
 som 60-års bryllupsdag i et ægteskab: Diamantbryllup.
 i kinesisk skak: Det maksimale antal sten (spillebrikker).
 i telefoni : Det internationale retningsnummer til Malaysia.

Bestemte tal
Manchet (skrift)

En manchet er den typografiske betegnelse for en lille tekst i en artikel, som giver hovedpointerne. Ideen er, at læseren skal vide, hvad teksten handler om alene ud fra overskrift og manchet.

Manchetten er ofte fremhævet. Den kan stå først i en artikels brødtekst (mellem artikel og  overskrift (rubrik) eller underoverskrift (underrubrik)), men kan også stå midt i artiklen. 
Ordene underrubrik og manchet bruges ofte synonymt, men en artikel kan sagtens have begge dele, og så er underoverskriften kortere end manchetten.

Typografi
Manchet

Manchet har flere betydninger:

 manchet  (beklædning) – det kan være et opslag på et ærme eller en handske.
 manchet  (skrift) –  blandt skribenter vil den oftest betegne et kort resume af en (med)følgende tekst.
Artikel (skrift)

Artiklen er det klassiske produkt af den journalistiske proces. Meget bredt kan den defineres som en sammenhængende og afgrænset bid af redaktionelt tilvirket og skriftligt udformet indhold i blade, aviser og magasiner. Mere specifikt kan den opdeles i en række journalistiske genrer. Udtrykket benyttes også om mindre afhandlinger trykt i videnskabelige tidsskrifter.
Litteratur
Tekster